


**REPUBLIKA HRVATSKA**

**DUBROVAČKO-NERETVANSKA ŽUPANIJA**



**GRAD METKOVIĆ**

GRADSKO IZBORNO POVJERENSTVO

KLASA: 013-01/19-01/03

URBROJ: 2148/01-03-19-1

Metković, 26. lipnja 2019.

Na temelju članka 31. Odluke o izboru članova vijeća mjesnih odbora na području Grada Metkovića („Neretvanski glasnik“, broj 5/15) Gradsko izborno povjerenstvo propisuje

**OBVEZATNE UPUTE BROJ MSGM -I**

**REDOSLIJED IZBORNIH RADNJI I TIJEK ROKOVA ZA IZBOR ČLANOVA VIJEĆA MJESNIH ODBORA NA PODRUČJU GRADA METKOVIĆA**

1. Gradsko vijeće Grada Metkovića donijelo je Odluku o raspisivanju izbora za članove vijeća mjesnih odbora na području Grada Metkovića („Neretvanski glasnik“, broj 3/19)

Odluka Gradskog vijeća stupila je na snagu 26. lipnja 2019.

**Izbori će se održati u nedjelju 28. srpnja 2019.**

2. Rokovi teku od

**27. lipnja 2019. u 00:00 sati.**

**3.** Prijedlozi kandidacijskih lista za izbor članova vijeća mjesnih odbora moraju prispjeti (biti zaprimljeni u) Gradskom izbornom povjerenstvu u roku od 14 dana od dana stupanja na snagu Odluke o raspisivanju izbora, dakle do

**10. srpnja 2019.** **do 24:00 sata.**

4. Gradsko izborno povjerenstvo sastavit će i u lokalnim sredstvima javnog priopćavanja i u tisku, na internetskim stranicama Grada Metkovića i na oglasnim pločama mjesnih odbora objaviti sve pravovaljano predložene kandidacijske liste za izbor članova vijeća mjesnih odbora kao i zbirnu listu, u roku 48 sati od isteka roka za kandidiranje, dakle do

**12. srpnja 2019. do 24:00 sata.**

5. Izborna promidžba počinje danom objave zbirne kandidacijske liste te traje zaključno do 24 sata prije dana održavanja izbora, dakle do

**26. srpnja 2019. do 24:00 sata.**

6. Zabrana izborne promidžbe (izborna šutnja), kao i objavljivanja privremenih rezultata ili procjena rezultata izbora traje u tijeku cijelog dana koji prethodi danu održavanja izbora kao i na dan održavanja izbora do zaključno 19 sati, dakle od

**27. srpnja 2019. u 00:00 sati do**

**28. srpnja 2019. u 19:00 sati.**

**7.** Gradsko izborno povjerenstvo objavit će koja su biračka mjesta određena s naznakom koji birači imaju pravo glasovati na pojedinim biračkim mjestima, najkasnije petnaest dana prije dana održavanja izbora, dakle do

**12. srpnja 2019. do 24:00 sata.**

8. Političke stranke dužne su odrediti članove pojedinih biračkih odbora i dostaviti njihova imena Gradskom izbornom povjerenstvu najkasnije dvanaest dana prije dana održavanja izbora, dakle do

**15. srpnja 2019. do 24:00 sata.**

Ne odrede li ih, odnosno ukoliko prijedlozi ne prispiju Gradskom izbornom povjerenstvu, Gradsko izborno povjerenstvo samostalno će odrediti članove biračkih odbora.

9. Gradsko izborno povjerenstvo mora imenovati predsjednika, potpredsjednika i članove biračkih odbora najkasnije deset dana prije dana održavanja izbora, dakle do

**17. srpnja 2019. do 24:00 sata.**

10. Glasovanje traje neprekidno

**28. srpnja 2019. od 7:00 do 19:00 sati.**

Biračko mjesto se zatvara u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

11. Birački odbor mora u što kraćem roku dostaviti zapisnik o svom radu s ostalim izbornim materijalom Gradskom izbornom povjerenstvu, a najkasnije u roku 12 sati od zatvaranja biračkog mjesta, dakle do

**29. srpnja 2019. do 7:00 sati.**

12. Gradsko izborno povjerenstvo utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle do

**29. srpnja 2019. do 19:00 sati.**

13. Kad Gradsko izborno povjerenstvo utvrdi rezultate glasovanja bez odgode će objaviti rezultate izbora sukladno zapisnicima o radu.

14. Zaštita izbornog prava ostvaruje se u skladu s odredbama članaka 51. do 56. Odluke o izboru članova vijeća mjesnih odbora na području Grada Metkovića.

15. Ove Obvezatne upute stupaju na snagu danom donošenja, a objavit će se u „Neretvanskom glasniku“ – službenom glasilu Grada Metkovića i na internetskim stranicama Grada Metkovića www.grad-metkovic.hr.

PREDSJEDNIK

Mojimir Vladimir,dipl.iur.,v.r.